**TEATER NEXT**

**Sæson 2025/2026**

**”CIRKELINES FØDSELSDAG”**

Mens Norge har sin ”Karius og Baktus” og Sverige sin ”Pippi Langstrømpe”, så har vi her i Danmark den lille festlige ”Cirkeline”, som i mere end to generationer har henrykket os alle sammen.

”Cirkelines fødselsdag” var noget af det allerførste farvefjernsyn der blev vist i 1967. Vi vækker Cirkeline-universet til live i en ny form af dukker, designet af Poul Arne Kring, som også er manden bag dukkerne til ”Peter Kanin” og desuden også var dukkedesigner til ”Trolderik” og mågerne Kaj og Bøje fra de gamle TV reklamer.

I ”Cirkelines fødselsdag” præsenteres vi for de tre venner: Cirkeline, Frederik og Ingolf, som kaster sig ud i jagten på den forsvundne fødselsdagskage. Alt starter kaotisk, men med Nisses hjælp ender det selvfølgelig med at blive en dejlig dag.

Stilen i denne teaterforestilling er som vi kender den fra filmene. Fyldt med godt humør og varme, ledsaget af Hans-Henrik Leys iørefaldende musik. En sanselig, musikalsk og farverig forestilling.

**Medvirkende:**

Sara Line Møller Olsen

Christian Bergman

**Forfatter:**

Hanne Hastrup

**Bearbejdelse:**

Christian Bergman

**Musik:**

Hans-Henrik Ley

**Scenografi:**

Annikka Nilsson

**Dukkemager:**

Poul Arne Kring

**Instruktionskonsulent:**

Bo Skødebjerg

**Producent:**

Teater Next